**FIRMINIO STILIAUS PROJEKTAVIMAS**

Pasirenkamasis modulis

**Programos pavadinimas**: Interjero apipavidalintojo modulinė profesinio mokymo programa.

**Programos valstybinis kodas:** M43021201, M44021201.

**Įgyjama kvalifikacija:** Interjero apipavidalintojo.

**Modulio kodas:** 4021214.

**Įgyjama kompetencija:** projektuoti firminį stilių.

**Lietuvos kvalifikacijų lygis:** IV.

**Modulio apimtis kreditais:** 5.

**Reikalavimai asmens pasirengimui mokytis:** -

Meno sektorinio profesinio komiteto sprendimas: pritarti pasirenkamajam moduliui „Firminio stiliaus projektavimas“, sprendimą įteisinančio posėdžio, įvykusio 2017 m. gruodžio 12 d., protokolo Nr. ST2-15.

**TURINYS**

[1. ĮVADAS 3](#_Toc502225348)

[2. PAGRINDINIAI PASIRENKAMOJO MODULIO „FIRMINIO STILIAUS PROJEKTAVIMAS“ PARAMETRAI 4](#_Toc502225349)

[3. KREDITŲ PRISKYRIMAS MOKYMOSI MODULIUI (REKOMENDACIJOS) 4](#_Toc502225350)

[4. PASIRENKAMŲJŲ, SU KVALIFIKACIJA SUSIJUSIŲ, MODULIŲ SĄRAŠAS 4](#_Toc502225351)

[5. MODULIO „FIRMINIO STILIAUS PROJEKTAVIMAS“ APRAŠAS 5](#_Toc502225352)

# ĮVADAS

* 1. **Modulio paskirtis**

Modulyje „Firminio stiliaus projektavimas“ įgyjama kompetencija, kuri praplečia galimybes pritaikyti jau turimas žinias ir gebėjimus projektuojant įmonės ar organizacijos firminį stilių.

**1.2. Įgyjama kompetencija**

Projektuoti firminį stilių.

**1.3. Ugdomos bendrosios kompetencijos**

Mokymosi mokytis, skaitmeninio raštingumo, iniciatyvos ir verslumo, kultūrinio sąmoningumo ir raiškos.

**1.4. Būsimo darbo ypatumai**

Mokiniai, įgiję firminio stiliaus projektavimo kompetenciją, gali rinktis darbą susijusi su įmonės ar organizacijos įvaizdžio, reklamos kūrimu, taip pat vykdyti individualią veiklą.

**1.5. Modulio rengėjai**

*Grupės vadovas*:

Irena Mizgirienė, Kauno taikomosios dailės mokykla profesijos mokytoja.

*Nariai:*

Virginija Domarkienė, Kauno taikomosios dailės mokyklos profesijos mokytoja.

Elena Pukienė, Kauno taikomosios dailės mokyklos profesijos mokytoja.

Paulius Januškevičius, architektūros ir interjero dizaino įmonė „studio1x1“ architektas.

# PAGRINDINIAI PASIRENKAMOJO MODULIO „FIRMINIO STILIAUS PROJEKTAVIMAS“ PARAMETRAI

|  |  |  |  |
| --- | --- | --- | --- |
| **Eil. Nr.** | **Kompetencija** | **Mokymosi rezultatai** | **Programos modulis** |
| **Pasirenkamosios, su kvalifikacija susijusios, kompetencijos** | | | |
| 1. | Projektuoti firminį stilių. | Apibūdinti firminio stiliaus formavimosi raidą, paskirtį ir jį sudarančių elementų sukūrimo principus.  Derinti spalvas ir šrifto stilių, kuriant firminio stiliaus elementus.  Stilizuoti gamtos formas įvairiomis kompozicijos išraiškos technikomis ir priemonėmis.  Kurti firminį ženklą įmonei ar organizacijai.  Kurti ir pristatyti įmonės ar organizacijos firminio stiliaus elementus. | Firminio stiliaus projektavimas. |

# KREDITŲ PRISKYRIMAS MOKYMOSI MODULIUI (REKOMENDACIJOS)

|  |  |  |  |  |  |
| --- | --- | --- | --- | --- | --- |
| **Mokymo**  **organizavimas**  **Kompetencija/**  **Mokymosi**  **rezultatas** | **Kontaktinės val.** | | **Konsultacijos** | **Savarankiškas mokymasis** | **Vertinimas** |
| **Teorinis mokymas/is** | **Praktinis mokymas/is** |
| **Pasirenkamosios, su kvalifikacija susijusios, kompetencijos** | | | | | |
| Projektuoti firminį stilių. | **26** | **74** | **4** | **25** | **6** |

# PASIRENKAMŲJŲ, SU KVALIFIKACIJA SUSIJUSIŲ, MODULIŲ SĄRAŠAS

|  |  |  |  |  |  |
| --- | --- | --- | --- | --- | --- |
| **Eil. Nr.** | **Modulio pavadinimas** | **Valstybinis kodas** | **Lietuvos kvalifikacijų lygis** | **Apimtis kreditais** | **Kompetencijos, reikalingos mokytis šiame modulyje** |
| 1. | Firminio stiliaus projektavimas. | 4021214 | IV | 5 | Projektuoti kompiuterinėmis programomis interjerus.  Valdyti (naudoti) apipavidalinimo-dekoravimo technologijas. |

# MODULIO „FIRMINIO STILIAUS PROJEKTAVIMAS“ APRAŠAS

**Modulio paskirtis:** *įgyti kompetenciją projektuoti firminį stilių.*

|  |  |  |
| --- | --- | --- |
| Modulio pavadinimas | Firminio stiliaus projektavimas | |
| Modulio kodas |  | |
| LTKS lygis | IV | |
| Apimtis kreditais | 5 kreditai | |
| Reikalingas pasirengimas mokymuisi | Įgytos kompetencijos projektuoti kompiuterinėmis programomis interjerus, valdyti (naudoti) apipavidalinimo-dekoravimo technologijas. | |
| Modulyje ugdomos bendrosios kompetencijos | Mokymosi mokytis, skaitmeninio raštingumo, iniciatyvos ir verslumo, kultūrinio sąmoningumo ir raiškos | |
| ***Modulio mokymosi rezultatai*** | ***Rekomenduojamas turinys, reikalingas rezultatams pasiekti*** | ***Mokymosi pasiekimų įvertinimo kriterijai (įverčio)*** |
| 1. Apibūdinti firminio stiliaus formavimosi raidą, paskirtį ir jį sudarančių elementų kūrimo principus. | **1.1.** **Tema.** Firminis ženklas - kaip svarbiausias firminio stiliaus elementas.  *Užduotys:*  1.1.1. Papasakoti firminio ženklo (emblemos, simbolio) formavimosi istoriją ir apibūdinti ženklo kūrimo principus.  1.1.2. Aprašyti pasirinktų firminių logotipų komponavimui naudojamas meninės raiškos priemones.  **1.2. Tema.** Firminio stiliaus elementai ir jų kūrimo principai.  *Užduotys:*  1.2.1 Išvardinti pagrindinius firminio stiliaus elementus ir paaiškinti jų kūrimo principus.  1.2.2. Aprašyti pateiktų įmonių ar organizacijų pavyzdžių firminį stilių, paaiškinti ypatumus ir išskirtinumus. | **Patenkinamai:**  Neišsamiai apibūdinti firminio ženklo, firminio stiliaus kūrimo principai. Pagal pateiktus pavyzdžius apibūdintas firminis stilius, bet nepaaiškintas išskirtinumas.  **Gerai:**  Apibūdinta firminio stiliaus formavimosi raida, paskirtis, ir jį sudarančių elementų sukūrimo principai. Aprašytas pateiktų įmonių ar organizacijų pavyzdžių firminis stilius, paaiškinti ypatumai.  **Puikiai:**  Išsamiai apibūdinta ir palyginta pasirinktos įmonės ar organizacijos firminio stiliaus formavimosi raida, paskirtis, ir jį sudarančių elementų sukūrimo principai. Išanalizuotas įmonių ar organizacijų pavyzdžių firminis stilius, paaiškinti ypatumai ir išskirtinumai. |
| 2. Derinti spalvas ir šrifto stilių, kuriant firminio stiliaus elementus. | **2.1. Tema.** Vientisumas firminio stiliaus elementuose.  *Užduotys:*  2.1.1. Paaiškinti spalvinių derinių reikšmę firminio stiliaus elementuose.  2.1.2. Apibūdinti šrifto stiliaus įtaką, kuriant firminio stiliaus elementus (plakatą, lankstinuką, skrajutę, pakuotę ir t.t.). | **Patenkinamai:**  Nedera tekstas ir fonas firminio stiliaus elementuose. Neišsamiai išanalizuotas šrifto parinkimas ir pritaikymas firminio stiliaus elementuose.  **Gerai:**  Išanalizuoti teksto ir fono spalviniai deriniai firminio stiliaus elementuose. Paaiškintas šrifto parinkimas ir pritaikymas firminio stiliaus elementuose.  **Puikiai:**  Apibūdinti firminio stiliaus elementų sukūrimo principai. Pateikti pavyzdžiai. Įvertinta teksto ir fono spalvinių derinių svarba firminio stiliaus elementuose. Išsamiai išanalizuotas šrifto parinkimas ir pritaikymas firminio stiliaus elementuose. |
| 3. Stilizuoti gamtos formas įvairiomis kompozicijos išraiškos technikomis ir priemonėmis. | **3.1. Tema**. Gamtos formų stilizavimas.  *Užduotys:*  3.1.1. Stilizuoti pasirinktą objektą grafikos priemonėmis (atlikti tušu, plunksnele, pieštuku).  3.1.2. Apibendrinti pasirinktą objektą tapybos priemonėmis (atlikti akvarele, guašu ar akrilu, teptukai).  3.1.3. Stilizuoti pasirinktą objektą aplikavimo būdu (panaudoti reklaminę plėvelę, spalvotą popierių ar kitas netradicines medžiagas). | **Patenkinamai:**  Stilizuotas pasirinktos įmonės ar organizacijos simbolis įvairiomis kompozicijos valdymo raiškos priemonėmis. Nepakankama stilizavimo išpildymo technikų įvairovė.  **Gerai:**  Stilizuotas pasirinktos įmonės ar organizacijos simbolis pagal atitinkamus reikalavimus. Išradingai panaudotos kompozicijos valdymo raiškos priemonės.  **Puikiai:**  Originaliai stilizuotas pasirinktos įmonės ar organizacijos simbolis įvairiomis kompozicijos valdymo raiškos priemonėmis. Darbai atlikti kūrybiškai ir įdomiai, panaudotos netradicinės išpildymo medžiagos (metalas, stiklas ir pan.). |
| 4. Kurti firminį ženklą įmonei ar organizacijai. | **4.1. Tema.** Įmonės ar organizacijos firminis ženklas – logotipas ir simbolis.  *Užduotys:*  4.1.1. Parengti keletą teksto su stilizuotu simboliu eskizų variantų pasirinktai įmonei ar organizacijai.  4.1.2. Pagal atrinktą eskizą parengti įmonės ar organizacijos firminio ženklo projektą (popieriuje arba kompiuterine programa). | **Patenkinamai:**  Sukurtas stilistiškai nesuderintas firminis ženklas pasirinktai įmonei ar organizacijai.  **Gerai:**  Sukurtas stilistiškai priderintas firminis ženklas pasirinktai įmonei ar organizacijai. Teisingai parinktas šriftas ir spalvos atitinka pasirinktos įmonės ar organizacijos veiklą.  **Puikiai:**  Sukurtas stilistiškai priderintas firminis ženklas. Parinktas šriftas ir spalvos atitinka pasirinktos įmonės ar organizacijos veiklą. Darbas atliktas kruopščiai, kūrybiškai ir šiuolaikiškai. |
| 5. Kurti ir pristatyti įmonės ar organizacijos firminio stiliaus elementus. | **5.1. Tema.** Firminio stiliaus elementai.  *Užduotys:*  5.1.1. Sukurti stilistiškai vieningą firminę korespondenciją (vizitinė kortelė, vokas, firminis blankas).  5.1.2. Sukurti stilistiškai vieningą reklaminę - informacinę medžiagą (plakatas, lankstinukas, reklaminis šūkis, skrajutė, reklama ant darbo drabužių ir suvenyrinių atributų.) 5.1.3. Sukurti ir pagaminti originalią pakuotę.  5.1.4. Parengti įmonės ar organizacijos firminio stiliaus pristatymą. | **Patenkinamai:**  Sukurtas stilistiškai nevieningi firminio stiliaus elementai. Neišraiškingas spalvinis sprendimas. Nevieningas šriftas tekstuose. Neišsamiai parengtas įmonės ar organizacijos firminio stiliaus pristatymas.  **Gerai:**  Sukurti stilistiškai vieningi firminio stiliaus elementai. Parengtas įmonės ar organizacijos firminio stiliaus pristatymas.  **Puikiai:**  Sukurti stilistiškai vieningi firminio stiliaus elementai, išlaikant visų meninės raiškos priemonių vienovę. Darbai atlikti kūrybiškai, įdomus spalvinis sprendimas.  Parengtas išsamus ir išraiškingas įmonės ar organizacijos firminio stiliaus pristatymas. |
| Mokymo/si metodai | Pamoka, diskusija, testai, „minčių lietus“, individualus darbas. | |
| Materialieji ištekliai | ***Mokymo/si medžiaga***  Metodinė medžiaga: metodiniai firminio stiliaus projektavimui skirti plakatai. | |
| ***Mokymo/si priemonės***  Kompiuteriai su kompiuterinėmis piešimo programomis, skeneris, plačiaformatis spausdintuvas. Spalvotas popierius, dažai, spalvoti pieštukai, reklaminė plėvelė. | |
| ***Kiti ištekliai***  Klasė ar kita mokymuisi pritaikyta patalpa su techninėmis priemonėmis mokymo(si) medžiagai pateikti (kompiuteris, vaizdo projektorius). | |
| Mokytojų kvalifikacija | Modulį gali vesti mokytojas, turintis:  1) Lietuvos Respublikos švietimo įstatyme ir Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl Reikalavimų mokytojų kvalifikacijai aprašo patvirtinimo“, nustatytą išsilavinimą ir kvalifikaciją;  2) turintis interjero apipavidalintojo ar lygiavertę kvalifikaciją / išsilavinimą arba ne mažesnę kaip 3 metų interjero apipavidalintojo profesinės veiklos patirtį. | |
| Modulio rengėjai | Irena Mizgirienė, Virginija Domarkienė, Elena Pukienė, Paulius Januškevičius. | |